|  |  |  |
| --- | --- | --- |
| **O’zbekiston Respublikasi**  **Farg’ona viloyati**  **TOSHLOQ TUMANI**  **H O K I M I N I N G**  **Q A R O R I** |  | **Республика Узбекистан**  **Ферганская область**  **ПОСТАНОВЛЕНИЕ**  **Х О К И М А**  **ТАШЛАКСКОГО РАЙОНА** |

2018 йил 27 январь № 180 Тошлоқ шаҳарчаси

**Қишлоқ хўжалиги ва мелиоратив техникаларни**

**техник кўрикдан ўтказиш тўғрисида**

Ўзбекистон Республикаси Вазирлар Маҳкамасининг 2012 йил   
6 декабрдаги “Қишлоқ хўжалиги ва мелиоратив техникани, асбоб-ускуналарни ҳисобга олиш ва уларнинг техник ҳолатини назорат қилиш тизимини такомиллаштириш чора-тадбирлари тўғрисида”ги 345-сонли [қарорига (Ўзбекистон Республикаси қонун ҳужжатлари тўплами, 2012 й.,   
50-сон, 559-модда) мувофиқ](2100621) ва “Қишлоқ хўжалиги ва мелиоратив техникани, шунингдек машина-трактор парклари, устахоналар ва сервис пунктларининг асбоб-ускуналарини техник кўрикдан ўтказиш тартиби тўғрисида”ги [Низомга](2158734#2158759) (рўйхат рақами 2452, 2013 йил 25 апрель), (Ўзбекистон Республикаси қонун хужжатлари тўплами 2013 й.,17-сон, 229-модда) асосан ҳамда Ўзбекистон Республикаси “Маҳаллий давлат ҳокимияти тўғрисида”ги қонунининг 6, 25-моддаларини қўллаб туманда 2018 йил қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб-ускуналарини йиллик техник кўрикдан ўтказилишини ташкил этиш мақсадида

**ҚАРОР ҚИЛАМАН:**

1. Ўзбекистон Республикаси қишлоқ ва сув хўжалиги вазирининг «Қишлоқ хўжалиги ва мелиоратив техникани, шунингдек машина-трактор парклари, устахоналар ва сервис пунктларининг асбоб-ускуналарини техник кўрикдан ўтказиш тартиби тўғрисида»ги 2013 йил 58-сонли буйруғи   
раҳбарлик ва ижро учун қабул қилинсин.

2. Тумандаги мулкчилик шаклидан қатъий назар, (миллий хавфсизлик хизмати, мудофаа ва ички ишлар бўлимидаги ишлаб чиқариш билан банд бўлмаган техникалари бундан мустасно) юридик ва жисмоний шахсларга тегишли бўлган туман қишлоқ хўжалиги техникалари бўйича давлат инспектори томонидан рўйхатдан ўтказилган техникалар белгиланган тартибда 2018 йил 1 мартдан 30 апрел кунига қадар йиллик техник кўрикдан ўтказилсин. Техник кўрикдан ўтказиш иш режаси 1-иловага мувофиқ тасдиқлансин.

3. Туман қишлоқ хўжалиги техникалари бўйича давлат инспектори томонидан тавсия этилган техник кўрикдан ўтказиш бўйича туман комиссияси таркиби 2-иловага асосан тасдиқлансин.

4. Техник кўрикдан ўтказиш даврида комиссия таркибига киритилган масъул шахсларнинг доимий иш жойларидаги ойлик иш ҳақлари сақланиб қолиши инобатга олинсин.

5. Техник кўрикдан ўтказиш бўйича туман комиссиясига:

техник кўрикдан ўтказиш тўғрисидаги иш режани тумандаги юридик ва жисмоний шахсларга етказиш, техник кўрикдан ўтмаган ёки техник кўрикка тақдим этилмаган техникаларни қайта техник кўрикдан ўтказиш, техник талабга жавоб бермайдиган, носоз техника воситаларини ишлатилишини қатъиян ман қилиш, техник кўрик давомида техникаларнинг мавсумга тайёргарлиги, ҳар бир тракторчи-машинистларда тегишли техника воситасини бошқариши учун рухсат этилган тоифанинг мавжудлигини, техникаларнинг ўрнатилган тартибда рўйхатдан ўтказилганлигини ва бошқа техник талабларга риоя этилганлигини қайта кўриб чиқиш ҳамда техник кўрикдан ўтган техникаларни тегишли далолатномалар асосида ишлашига рухсат беришни ташкил этиш вазифалари юклатилсин.

6. Тумандаги барча фермер хўжаликлари, корхона ва ташкилотлар раҳбарларига иш режасида кўрсатилган муддатга қадар техникаларни техник кўрикка тайёрлаш ва техник кўрикдан ўтказиш майдончаларига йиғиш, техника техник кўрикдан ўтказилганлиги учун ундириладиган йиғимни Ўзбекистон Республикаси Молия вазирлиги Ғазначилигининг ҳисоб рақамига 23402000300100001010, ММББ, ХТТМ, Тошкент шаҳри   
МФО 00014, ИНН 201122919, “Ўздавтехназорат” бош инспекцияси ҳисоб рақами ШХР 4014218603302273422214082 га тўланишини таъминлаш вазифалари юклатилсин.

7. Ушбу қарор қабул қилиниши муносабати билан туман ҳокимининг 2017 йил 31 январдаги 131-сонли қарори ўз кучини йўқотган деб ҳисоблансин.

8. Мазкур қарор “Тошлоқ тонги” газетасида расмий эълон қилинсин ҳамда туман ҳокимлигининг веб-сайтига жойлаштирилсин.

9. Белгилансинки, мазкур қарор расмий эълон қилинган кундан бошлаб кучга киради.

10. Ушбу қарорнинг бажарилишини назорат қилиш туман ҳокимининг ўринбосари И.Нажмиддинов зиммасига юклатилсин.

**Туман ҳокими: Ҳ.Умаров**

2

Туман ҳокимининг 2018 йил

“\_\_\_” январдаги “\_\_\_\_ ”- сон

қарорига 1-илова

**Тумандаги мулкчилик шаклидан қатъий назар юридик ва жисмоний шахсларга тегишли бўлган туман қишлоқ хўжалиги техникалари бўйича давлат инспектори томонидан рўйхатдан ўтказилган техникаларни 2018 йилда техник кўрикдан ўтказиш**

**ИШ РЕЖАСИ**

|  |  |  |  |
| --- | --- | --- | --- |
| № | Корхона ва ташкилотлар  номи | Техник кўрик ўтказиш санаси | Техник кўрикдан ўтказиш манзили |
| 1. | Навбахор Ф сервис ММТП | 12.03.2018 йил | ММТП трактор парки |
| 2. | Хонариқ саховати ММТП | 13.03.2018 йил | ММТП трактор парки |
| 3. | Яккатут Ф сервис ММТП | 14.03.2018 йил | ММТП трактор парки |
| 4. | Заркент Ф сервис ММТП  ЗардўстДўстлик саҳовати ММТП | 15.03.2018 йил | ММТП трактор парки |
| 5. | Қумариқ саховати ММТП | 16.03.2018 йил | ММТП трактор парки |
| 6. | Садда қайроғоч ММТП | 17.03.2018 йил | ММТП трактор парки |
| 7. | Тошлоқ қалби ММТП | 19.03.2018 йил | ММТП трактор парки |
| 8. | Араббой Тўхтабой ММТП | 20.03.2018 йил | ММТП трактор парки |
| 9. | Оқ-олтин саховати ММТП | 22.03.2018 йил | ММТП трактор парки |
| 10. | Тошлоқ тумани МТП | 23.03.2018 йил | Тошлоқ МТП |
| 11. | Тошлоқ "Агротехсервис" МТП | 24.03.2018 йил | Тошлоқ  "Агротехсервис" МТП |
| 12. | Тошлоқ "Агрокимёҳимоя” ХАЖ  туман филиали | 26.03.2018 йил | Заркент Минерал ўғит тарқатиш шаҳобчаси |
| 13. | Тошлоқ АЙБ | 27.03.2018 йил | Тошлоқ АЙБ |
| 14. | 296 -Х.К.М.К. | 28.03.2018 йил | 296-Х.К.М.К. |
| 15. | Заркент Агросаноат касб-ҳунар  коллежи | 29.03.2018 йил | Заркент Агросаноат КҲК |
| 16. | Улуғбек коммунал к.к. | 30.03.2018 йил | Улуғбек коммунал к.к. |
| 17. | Тошлоқ Агросаноат касб-ҳунар  коллежи | 31.03.2018 йил | Тошлоқ Агросаноат КХК |
| 18. | “Тошлоқ пахта тозалаш  заводи”АЖ | 03.04.2018 йил | “Тошлоқ пахта тозалаш  заводи”АЖ |
| 19. | Тумандаги барча жисмоний  шахсларга қарашли бўлган  техникалар | 2018 йил  12 мартдан  30 апрелгача |  |

Эслатма: Ҳафтанинг ҳар шанба кунлари жисмоний шахсларга қарашли бўлган 142 та техникаларни техник кўрикдан ўтказиш учун тўлиқ ҳолатда ҳудуддаги ММТП трактор паркида қабул қилинади.

Туман ҳокимининг 2018 йил

“\_\_\_” январдаги “\_\_\_\_”- сон

қарорига 2-илова

**Техник кўрикдан ўтказиш бўйича туман комиссияси**

**ТАРКИБИ**

Б.Якубов - Туман қишлоқ хўжалик техникаси бўйича

давлат инспектори, комиссия раиси

**Комиссия аъзолари:**

1. Ҳ.Юсупов - Туман “Агросервис” МТП бўлим бошлиғи

1. М.Мадиев - “Оқ-олтин” ММТП мутахассиси
2. Р.Эгамбердиев - Тошлоқ Агросаноат касб-ҳунар коллежи механиги
3. Ж.Мамажонов - Тошлоқ “Агротехсервис МТП” МЧЖ мутахассиси
4. И.Қодиров - Туман қишлоқ ва сув хўжалиги бўлими мутахассиси